遊琴臺
作者：喻汝礪
朝代：宋

paragraphs: 臯朔語類俳，上頗倡優之。
嚴吾數預事，慘凛失所棲。
慨彼猜忌姿，公卿命如絲。
夫子迺謁閑，翩翩富丰儀。
眷言彼姝子，深情結幽期。
浩露泛酒甕，輕雲思琴徽。
撫絃視八荒，頗覺秦岫低。
紛紛漢諸子，悟解良獨遲。
一朝不自保，頸血霑裳衣。
公豈不炯戒，慮禍盖已微。
污已迥前識，達生邁天倪。
闊哉昭曠情，豈屑後代嗤。